Цхьана баттахь тохавеллачу Исмайлин Дудас 25 жимха цхьана тобанехь а волуш, йиъ тоба вовшахтуьйхира. И б1о Мартант1ера, Гихт1ара, Шелара, Эвтарара, Чечанара, Г1ойт1ара кегийчу нахах лаьтташ бара. Цхьана беречунна т1ера баттахь датон сом дала дезара, говраш, герз, даа-мала латтор т1елецира Исмайлин Дудас. 1амор къайлаха дара, хьалха хазарийн каганатан хилла тоьланаш яра Чиллана ирзехь. Буса дошлой 1амон йиш яра Шелкозаводскойра Червленни кхаччалц йолчу хьаннашкахь. Инарла Ермолов тешнабехкаца Дадин-юртана т1е а летта, ягийначул т1аьхьа эскарша а, г1алг1азакхаша а кхузара меттигаш буса ларьеш яцара, нохчаша бекхам барна кхоьруш.